**Khairul Nizam "Keroz" Nazri** (lahir 15 Januari 1985) ialah seorang penyanyi, komposer dan penulis lirik Malaysia. Beliau memulakan karier seninya pada tahun 2010 dengan menyertai program realiti TV terbitan Astro, *Keynote* apabila beliau menjadi pemenang tempat ketiga didalam program realiti TV tersebut.  Nama beliau mulai dikenali ramai setelah menyertai program *MasterChef Selebriti Malaysia* musim kedua pada 2013.

Kerjaya
-------

### Keynote dan awal kemunculan

Keroz Nazri memulakan karier seninya pada tahun 2010, iaitu dengan menyertai *Keynote*, iaitu sebuah program realiti TV terbaru terbitan Astro pada ketika itu dimana program tersebut bertujuan untuk mencari komposer-komposer muda dalam lingkungan 18-35 tahun. Beliau berjaya terpilih dan lagu hasil ciptaannya itu, "Suatu Hari Nanti" nyanyian Alyah berjaya dinobatkan sebagai pemenang tempat ketiga di dalam program realiti TV tersebut. Pada 2011, Keroz merakamkan semula lagu tersebut sebagai lagu single pengenalannya dalam industri nyanyian seni tanah air, dan lagu tersebut menjadi popular dan dijadikan sebagai runut bunyi filem *Azura* pada tahun 2012.

### MasterChef Selebriti Malaysia, Akademi Fantasia

Pada tahun 2013, beliau menyertai satu lagi program realiti bertemakan masakan, iaitu *MasterChef Selebriti Malaysia* musim yang kedua. Namun begitu, rezeki tidak berpihak kepadanya kali ini apabila masakan beliau dikritik oleh para juri dan hal itu membuatkan beliau menjadi peserta kedua tersingkir didalam program tersebut. Pada tahun yang sama juga, Keroz Nazri telah menciptakan sebuah lagu berjudul "Sesaat Untukku", iaitu khas untuk finalis *Akademi Fantasia 2013*, Amira Othman dan lagu tersebut berjaya menduduki tempat ketiga. Kini, beliau aktif menyanyi dan mencipta lagu untuk dirinya sendiri serta turut aktif mencipta lagu untuk artis-artis lain.

### **Sains Comot dan Pengacaraan**

Keroz Nazri mula menceburi bidang pengacaraan pada tahun 2011 dimana beliau telah mengendalikan sebuah rancangan berbentuk sains untuk kanak-kanak berjudul *Sains Comot*. Terkenal sebagai *Prof Comot* dalam rancangan tersebut, ia telah mendapat sambutan yang sangat menggalakkan sehingga disambung sebanyak 3 musim. *Sains Comot* masih disiarkan di Astro TVIQ sehingga hari ini. Pada tahun 2013 Keroz Nazri mengambil keputusan untuk tidak menyambung rancangan *Sains Comot*. Beliau mencuba kepelbagaian dalam bidang pengacaraan dengan *genre* program yang berbeza seperti *travelog*, dokumentari, majalah, dan lain-lain.

Pencapaian
----------

| Tahun | Kategori | Judul | Anugerah |
| --- | --- | --- | --- |
| 2019 | Lirik Lagu Terbaik | *Gugur Di Setiamu* | Anugerah Nasyid IKIM |
| 2012 | Top 5 Artis Baru Terbaik | *Suatu Hari Nanti* | Anugerah Industri Muzik ke-19 |
| 2012 | Lagu Terbaik | *Sedia Bercinta Lagi* | MACP Cipta Ekspress |

Diskografi
----------

### Single

| Tahun | Judul | Album |
| --- | --- | --- |
| 2011 | "Suatu Hari Nanti" | Single |
| "Pencuri Hati" |
| "Menghapus Kenangan" |
| 2012 | "Aku Bisa" |
| 2013 | "Sedia Bercinta Lagi" | Ost. Drama *Kampung Girl* |
| 2015 | "Jangan Takut" | Single |
|

### Komposisi

| Judul | Penyanyi | Album |
| --- | --- | --- |
| *Menanti Sinar* | Siti Nordiana | Single |
| *Gugur Di Setiamu* | Far East (kumpulan nasyid) |
| *Ku Bawa Cintamu (Sampai Mati)* | Adira |
| *Sesaat Untukku* | Amira Othman |
| *Cerita Pada Mereka* | Arja Lee |
| *1 Inspirasi* | Pelbagai Penyanyi | *Youth: Vol 1* |
| *Laksamana* | Haziq Rosebi, Maulana, Nero |
| *Sahabat* | Keroz Nazri, Emma |
| *Frekuensi* | Keroz Nazri, SSK | Lagu tema *Sains Comot* |

Filemografi
-----------

### Filem

| Tahun | Tajuk | Watak | Pengarah |
| --- | --- | --- | --- |
| 2012 | *Sesuatu Yang Tertinggal* |  | Asrulhisyam Ahmad |
|

### Drama

| Tahun | Tajuk | Watak | Saluran TV |
| --- | --- | --- | --- |
|  | *Suratan Takdir* |  |  |
|

### Televisyen & Pengacaraan

| Tahun | Tajuk | Peranan | Saluran TV |
| --- | --- | --- | --- |
| 2010 | *Keynote* | Komposer | Astro Ria |
| 2010 | Kamilah Bintang | Guru Vokal |  |
| 2011 | Sains Comot (Musim 1-3) | Pengacara | Astro TVIQ |
| 2013 | *MasterChef Selebriti Malaysia 2* | Peserta | Astro Ria |
| 2013 | *The Malaysia Book of Records* | Pengacara | Radio Televisyen Malaysia |
| 2014 | Festival: Jurnal Kembara Dunia | Pengacara | TV9 |
| 2015 | Trek & Rel | Pengacara | Radio Televisyen Malaysia |
| 2019 | Saksi Bisu | Pengacara | Radio Televisyen Malaysia |
| 2022 | *AI.5YA* | Penulis | Viu |

### Teater Muzikal

| Tahun | Tajuk | Watak | Lokasi |
| --- | --- | --- | --- |
| 2007 | *Tunku The Musical* |  | KLPAC |
| 2007 | *P. Ramlee The Musical*  |  | Istana Budaya |
| 2009 | *Puteri Gunung Ledang The Musical* |  | Istana Budaya |
| 2010 | *Antara The Musical* |  | Istana Budaya |
|

Rujukan
-------

1. ↑   "Faan Juara Keynote..." 05 Ogos 2010  *mstar*.